Document ID: 32003D0812

Odločba Komisije
z dne 17. novembra 2003
o sestavi seznamov tretjih držav, iz katerih države članice dovolijo uvoz nekaterih izdelkov za prehrano ljudi ob upoštevanju Direktive Sveta 92/118/EGS
(notificirano pod dokumentarno številko K(2003)4181)
(Besedilo velja za EGP)
(2003/812/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za proizvode, ki niso predmet navedenih zahtev, določenih v posebnih pravilih Skupnosti iz Priloge A(1) k Direktivi 89/662/EGS, glede povzročiteljev bolezni pa v Direktivi 90/425/EGS [1], kakor je bila nazadnje spremenjena z Odločbo Komisije 2003/721/ES [2], in zlasti člena 10(2)(a) Direktive,
ob upoštevanju naslednjega:
(1) Direktiva 92/118/EGS določa pravila Skupnosti glede zahtev zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke živalskega izvora.
(2) Odločba Komisije 94/278/ES z dne 18. marca 1994 o sestavi seznama tretjih držav, iz katerih države članice dovolijo uvoz nekaterih proizvodov ob upoštevanju Direktive Sveta 92/118/EGS [3], kakor je bila nazadnje spremenjena z Odločbo 2003/235/ES [4], določa sezname tretjih držav, iz katerih države članice dovolijo uvoz nekaterih proizvodov ob upoštevanju Direktive 92/118/ES, vključno proizvode, ki niso namenjeni prehrani ljudi.
(3) Uredba (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi [5], kakor je bila nazadnje spremenjena z Uredbo Komisije (ES) št. 808/2003 [6], določa pravila Skupnosti za živalske proizvode, ki niso namenjeni prehrani ljudi. Datum, predviden v Uredbi (ES) št. 1774/2002, s katerim se vzorčna zdravstvena spričevala začnejo uporabljati, je 1. januar 2004.
(4) Direktiva 2002/33/ES Evropskega parlamenta in Sveta z dne 21. oktobra 2002 o spremembi Direktiv Sveta 90/425/EGS in 92/118/ES glede zahtev zdravstvenega varstva za živalske stranske proizvode [7] je znatno spremenila Direktivo 92/118/EGS zaradi omejitve področja uporabe za proizvode, namenjene prehrani ljudi.
(5) Treba je upoštevati, da se s 1. majem 2004 načrtuje pridružitev pristopnih držav.
(6) Zaradi jasnosti in doslednosti zakonodaje Skupnosti je treba Odločbo 94/278/ES preklicati in nadomestiti s to odločbo.
(7) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Države članice dovolijo uvoz nekaterih živalskih proizvodov, namenjenih za prehrano ljudi ob upoštevanju Direktive 92/118/EGS, iz tretjih držav ali delov tretjih držav ali ozemelj, ki so na seznamih v prilogi k tej odločbi.
Člen 2
Odločba 94/278/ES se razveljavi.
Člen 3
Ta odločba se uporablja od 1. januarja 2004.
Člen 4
Ta odločba je naslovljena na države članice.
V Bruslju, 17. novembra 2003

Labels: 17
5
0
3
6